|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ.: 4572 Αθήνα, 31/07/2015

**ΔΕΛΤΙΟ ΤΥΠΟΥ**

To EKΑ καταγγέλλει τον τηλεοπτικό σταθμό ΑΝΤ1, που πετάει στο δρόμο εργαζόμενους, που για χρόνια δούλευαν στην επιχείρηση, σε μια περίοδο που άρχισε η δημόσια διαβούλευση για το νέο νομοσχέδιο που αφορά τις τηλεοπτικές άδειες.

Με τις απολύσεις, προσπαθεί να χρησιμοποιήσει τους εργαζόμενους, και να ασκήσει πιέσεις στα πλαίσια των διαπραγματεύσεων για το νέο νομοσχέδιο.

Οι επιχειρήσεις των Ιδιωτικών καναλιών έχουν δείξει εδώ και πολύ καιρό, ότι προσπαθούν, είτε χρησιμοποιώντας όλα τα μνημονιακά νομοθετικά εργαλεία που ισχύουν ακόμα και σήμερα, είτε και πέρα από αυτά να δημιουργήσουν ένα όργιο εργασιακής αυθαιρεσίας.

**Δεν μπορούν να γίνουν αυτά ανεκτά!**

Το ΕΚΑ καλεί τους εργαζόμενους της Αθήνας και τα Σωματεία μέλη του να καταδικάσουν τις τρομοκρατικές απολύσεις και να εκφράσουν την αλληλεγγύη τους με κάθε τρόπο στους συναδέλφους του ΑΝΤ 1.

**ΝΑ ΣΤΑΜΑΤΗΣΟΥΝ ΤΩΡΑ ΟΙ ΑΠΟΛΥΣΕΙΣ**

**Το Δ.Σ.**